[{"text_idx": "#000001", "text": "Dros y penwythnos bydd 16 o glybiau\u2019n cystadlu ym mhedwaredd rownd Cwpan Cymru JD."}, {"text_idx": "#000003", "text": "Nid llawer fyddai rhagweld y byddai\u2019r Fflint yn eistedd yn yr 2il safle wedi naw ge\u0302m gynghrair, a byddai llai fyth wedi disgwyl gweld y pencampwyr, Cei Connah, mor isel a\u2019r 9fed safle, wedi rhediad truenus o saith ge\u0302m gynghrair heb fuddugoliaeth."}, {"text_idx": "#000004", "text": "Ond, mae Cei Connah wedi ennill eu pedair ge\u0302m ddiwethaf yn erbyn Y Fflint, a gyda thocyn i Ewrop yn y fantol i enillwyr y gwpan, mae hon yn ge\u0302m anferthol i\u2019r ddau glwb."}, {"text_idx": "#000007", "text": "Mae Gwylanod y Bae, sydd yn 6ed yng Nghynghrair y Gogledd, wedi curo Gresffordd (1-2) a Rhuthun (5-1) i gyrraedd y 4edd rownd, ac yn paratoi i herio\u2019r clwb gyrhaeddodd y rownd gynderfynol yn 2019/20 cyn i\u2019r gystadleuaeth gael ei diddymu oherwydd Covid-19."}, {"text_idx": "#000008", "text": "Mae Met Caerdydd wedi ennill saith o\u2019u naw ge\u0302m ddiwethaf ym mhob cystadleuaeth, a bydd y myfyrwyr yn sicr yn cystadlu am le yn y Chwech Uchaf eleni."}, {"text_idx": "#000016", "text": "Nid hon yw\u2019r ge\u0302m gyntaf rhwng y clybiau gan iddynt gwrdd ddegawd yn o\u0302l yn nhrydedd rownd Cwpan Cymru, ac roedd hi\u2019n dipyn o ge\u0302m wrth i Fwcle ennill 4-3 yn 2011."}, {"text_idx": "#000019", "text": "Mae cewri Croesoswallt ar rediad arbennig o 11 ge\u0302m heb golli (ennill 10, cyfartal 1) ac wedi agor bwlch o saith pwynt ar frig Uwch Gynghrair Cymru."}, {"text_idx": "#000022", "text": "Yn un o\u2019r dair ge\u0302m rhwng dau di\u0302m o\u2019r brif haen, bydd Hwlffordd (11eg) yn brwydro gyda\u2019r Bala (4ydd) am le yn rownd yr wyth olaf."}, {"text_idx": "#000024", "text": "Mae\u2019r Bala eisoes wedi curo Hwlffordd yn gyfforddus y tymor hwn (6-2), ond yn y ge\u0302m gwpan ddiwethaf rhwng y timau roedd hi\u2019n ddi-sgo\u0302r wedi 90 munud cyn i\u2019r Bala sgorio pedair yn yr amser ychwanegol yn No\u0302l y Bont ym mhedwaredd rownd Cwpan Cymru 2018/19."}, {"text_idx": "#000026", "text": "Mae Pen-y-bont wedi trechu Gwndy (7-0) a Cambrian a Clydach (1-3) yng Nghwpan Cymru eleni, tra bod Caernarfon wedi cyrraedd y bedwaredd rownd heb ildio go\u0302l ar o\u0302l curo Dinbych (0-4) a Phrestatyn (3-0)."}, {"text_idx": "#000028", "text": "Ond dyw Pen-y-bont heb golli dim un o\u2019u chwe ge\u0302m ddiwethaf yn erbyn Caernarfon (ennill 2, cyfartal 4)."}, {"text_idx": "#000030", "text": "Bydd Prifysgol Abertawe a Chegidfa yn mynd benben am y tro cyntaf erioed mewn ge\u0302m fawr rhwng dau di\u0302m o\u2019r ail haen."}]